৭ম বর্ষে যমুনা টেলিভিশন
ভালোবাসার ছয় বছর পেরিয়ে সপ্তম বর্ষে পদার্পণ করল দেশের জনপ্রিয় সংবাদভিত্তিক চ্যানেল যমুনা টেলিভিশন। সার্বক্ষণিক মানুষের পাশে থাকার প্রত্যয় নিয়ে ২০১৪ সালের ৫ এপ্রিল আনুষ্ঠানিকভাবে কার্যক্রম শুরু করে টিভি চ্যানেলটি।







সেই সময় থেকে মুক্তিযুদ্ধের চেতনাকে সারথি করে পেশাদারিত্বের সঙ্গে ২৪ ঘণ্টা বস্তুনিষ্ঠ সংবাদ প্রচার করে এটি। পাশাপাশি ইনফোটেইনমেন্ট, কারেন্ট অ্যাফেয়ার্স ও অনুসন্ধানভিত্তিক বিভিন্ন অনুষ্ঠান সম্প্রচার যমুনা টিভি। এর বদৌলতে দ্রুত মানুষের আস্থা অর্জন করেছে চ্যানেলটি।




গোটা বিশ্বে মহামারী রূপ নিয়েছে করোনা। প্রাণঘাতী ভাইরাসটি বাংলাদেশেও ছোবল মেরেছে। ফলে আড়ম্বর প্রতিষ্ঠাবার্ষিকী উদযাপন করছে না যমুনা টেলিভিশন। 
এ পরিস্থিতিতে আর সব দায়িত্বশীল প্রতিষ্ঠানের মতো করোনার বিরুদ্ধে লড়াইয়ে নেমেছে চ্যানেলটি। প্রতিদিন করোনা প্রতিরোধের উপায় তুলে ধরছে চ্যানেলটি। একই সঙ্গে অসহায় মানুষের সংকট তুলে ধরছে। পাশাপাশি সমাধানের রাস্তা খুঁজে বের করার চেষ্টা করছে দেশের অন্যতম শীর্ষ এ গণমাধ্যমটি।
যমুনা টেলিভিশনের প্রধান বার্তা সম্পাদক ফাহিম আহমেদ বলেন, করোনাভাইরাসের কারণে পুরো বিশ্ব স্থবির হয়ে পড়েছে। দেশের সামগ্রিক অবস্থায় এর জোরালো প্রভাব দৃশ্যমান হয়েছে। এ সংকটময় পরিস্থিতিতে গণমাধ্যমকর্মী হিসেবে আমরা দায়িত্বশীল ভূমিকা পালন করার চেষ্টা করছি। তাই জাঁকজমকভাবে প্রতিষ্ঠাবার্ষিকীর অনুষ্ঠান আয়োজন না করে দায়িত্বশীলতার সঙ্গে দর্শককে সংবাদ ও তথ্য সরবরাহের চেষ্টা করছি।
প্রতিষ্ঠালগ্ন থেকেই বস্তুনিষ্ঠভাবে সবার আগে সর্বশেষ সংবাদ প্রচারের চেষ্টা করে আসছে যমুনা টিভি। নাগরিক ভোগান্তি ও উন্নয়নের অগ্রযাত্রাকে সর্বোচ্চ অগ্রাধিকার দিচ্ছে নিউজভিত্তিক চ্যানেলটি। সেই সঙ্গে বড় বড় অনিয়ম-দুর্নীতির খবর তুলে ধরে আলোচনায় আছে চ্যানেলটি।
সামাজিক দায়বদ্ধতা থেকে জলদস্যুদের স্বাভাবিক জীবনে ফিরিয়ে আনা, মানুষকে সরাসরি জনপ্রতিনিধি, ডাক্তারসহ বিভিন্ন পেশাজীবীর সঙ্গে সংযুক্ত করার মতো কাজ করেছে প্রতিষ্ঠানটি। নিয়মিত বুলেটিনের পাশাপাশি যমুনা টেলিভিশনের ‘সকালের বাংলাদেশ’, ‘ইনভেস্টিগেশন ৩৬০ ডিগ্রি’, ‘স্পোর্টস ওয়ার্ল্ড’, ‘শোবিজ টুনাইট’, ‘ক্রাইমসিন’ ও ‘২৪ ঘণ্টা’ অনুষ্ঠানগুলো ব্যাপক দর্শকপ্রিয়তা পেয়েছে।
টিভি পর্দায় সম্প্রচারের পাশাপাশি ডিজিটাল প্লাটফরমেও ওয়েবসাইট (www.jamuna.tv), ফেসবুক (www.facebook.com/JamunaTelevision) ও ইউটিউবের (www.youtube.com/jamunatvbd) মাধ্যমে মানুষের কাছে তথ্য ও সংবাদ উপস্থাপনের কাজ করছে চ্যানেলটি।

ভালোবাসার ছয় বছর পেরিয়ে সপ্তম বর্ষে পদার্পণ করল দেশের জনপ্রিয় সংবাদভিত্তিক চ্যানেল যমুনা টেলিভিশন। সার্বক্ষণিক মানুষের পাশে থাকার প্রত্যয় নিয়ে ২০১৪ সালের ৫ এপ্রিল আনুষ্ঠানিকভাবে কার্যক্রম শুরু করে টিভি চ্যানেলটি।